DOI: 10.14457/tu.the.2018.17
title: เป้าหมายเชิงกลยุทธ์ การรับรู้ความสามารถตนเองและการรับรู้ ต่อผลการปฏิบัติงานของพนักงาน: กรณีศึกษาเปรียบเทียบ คณะทันตแพทยศาสตร์และคณะสาธารณสุขศาสตร์ ในสังกัด มหาวิทยาลัยธรรมศาสตร์

description: บทคัดย่อการศึกษาวิจัยเรื่อง เป้าหมายเชิงกลยุทธ์ การรับรู้ความสามารถตนเอง และการรับรู้ต่อผลการปฏิบัติงานของพนักงาน กรณีศึกษาเปรียบเทียบคณะทันตแพทยศาสตร์และคณะสาธารณสุขศาสตร์ในสังกัดมหาวิทยาลัยธรรมศาสตร์เป็นการศึกษาวิจัยเชิงการสำรวจ (Survey Research) โดยมีวัตถุประสงค์ในการศึกษาคือ 1) เพื่อศึกษาถึงการรับรู้ต่อเป้าหมายเชิงกลยุทธ์ 2) เพื่อศึกษาถึงการรับรู้ความสามารถตนเองของพนักงาน 3) เพื่อศึกษาถึงการรับรู้ต่อผลการปฏิบัติงานของพนักงานในองค์การ 3 ด้าน คือ การรับรู้ต่อผลการปฏิบัติงานตามหน้าที่ (Task Performance) ผลการปฏิบัติงานตามสถานการณ์ (Contextual Performance) และผลการปฏิบัติงานตามการปรับตัวได้ (Adaptive Performance) 4) เพื่อศึกษาเปรียบเทียบถึงความสัมพันธ์ของการรับรู้ต่อเป้าหมายเชิงกลยุทธ์ การรับรู้ความสามารถตนเองและการรับรู้ต่อผลการปฏิบัติงานของพนักงานในองค์การ 3 ด้าน 5) เพื่อศึกษาถึงประโยชน์ของการปฏิบัติงานในองค์การที่ได้จากการรับรู้ถึงเป้าหมายเชิงกลยุทธ์ การรับรู้ความสามารถตนเองและการรับรู้ต่อผลการปฏิบัติงานทั้ง 3 ด้านของพนักงานซึ่งกลุ่มตัวอย่างในงานวิจัย คือ บุคลากรสายวิชาการและสายสนับสนุนของคณะทันตแพทยศาสตร์และคณะสาธารณสุขศาสตร์ในสังกัดมหาวิทยาลัยธรรมศาสตร์ จำนวนทั้งสิ้น 188 คน ทั้งนี้ในงานวิจัยได้ใช้แบบสอบถามเป็นเครื่องมือ ซึ่งประกอบไปด้วย แบบสอบถามเกี่ยวกับข้อมูลส่วนบุคคล แบบวัดการรับรู้ต่อเป้าหมายเชิงกลยุทธ์ แบบวัดการรับรู้ความสามารถตนเองและแบบวัดการรับรู้ต่อผลการปฏิบัติงาน 3 มิติ รวมทั้งการสัมภาษณ์เพื่อเก็บข้อมูลเชิงลึก ทั้งนี้เมื่อมีการเก็บรวบรวมข้อมูลจากกลุ่มประชากรเป็นที่เรียบร้อยผู้วิจัยก็จะนำข้อมูลมาวิเคราะห์ด้วยโปรแกรมคอมพิวเตอร์สำเร็จรูปในงานวิจัยทางสังคมศาสตร์ (SPSS for window) เพื่อนำมาใช้ในการหาค่าเฉลี่ย (Mean) หาค่าส่วนเบี่ยงเบนมาตรฐาน (S.D.) หาค่าความสัมพันธ์ของตัวแปรโดยสัมประสิทธิ์สหสัมพันธ์เพียร์สัน (Pearson’s Product Moment Correlation Coefficient) และข้อมูลเชิงลึกที่ได้จากการสัมภาษณ์นั้น ผู้วิจัยจะนำมาใช้ในการวิเคราะห์เนื้อหา (Content Analysis) เพื่อนำข้อมูลมาประกอบกับการวิเคราะห์ทางสถิติเพื่อความครบถ้วนสมบูรณ์ของเนื้อหามากยิ่งขึ้น ทั้งนี้จากผลการศึกษา สามารถสรุปได้ดังนี้1. บุคลากรทั้งสองคณะมีระดับการรับรู้ต่อเป้าหมายเชิงกลยุทธ์โดยรวมนั้นอยู่ในระดับมาก2. ระดับการรับรู้ความสามารถตนเอง บุคลากรคณะทันตแพทยศาสตร์นั้นอยู่ในระดับมาก ส่วนระดับการรับรู้ความสามารถตนเองของบุคลากรคณะสาธารณสุขศาสตร์อยู่ในระดับมากที่สุด3. ระดับการรับรู้ต่อผลการปฏิบัติงานตามหน้าที่ (Task Performance) ระดับการรับรู้ผลการปฏิบัติงานตามสถานการณ์ (Contextual Performance) และระดับการรับรู้ผลการปฏิบัติงานตามการปรับตัวได้ (Adaptive Performance) ของบุคลากรทั้งสองคณะนั้นโดยรวมนั้นอยู่ในระดับมากที่สุด4. การรับรู้ต่อเป้าหมายเชิงกลยุทธ์ของพนักงานในสังกัดคณะทันตแพทยศาสตร์และคณะสาธารณสุขศาสตร์ของแต่ละคณะนั้นมีความสัมพันธ์กับการรับรู้ต่อผลการปฏิบัติงานตามหน้าที่ (Task Performance) ผลการปฏิบัติงานตามสถานการณ์ (Contextual Performance) และผลการปฏิบัติงานตามการปรับตัวได้ (Adaptive Performance) แต่ในส่วนของตัวแปรผลการปฏิบัติงานตามการปรับตัวได้ (Adaptive Performance) ของคณะสาธารณสุขนั้นไม่มีความสัมพันธ์กัน5. การรับรู้ความสามารถตนเองของพนักงานคณะทันตแพทยศาสตร์และคณะสาธารณสุขศาสตร์นั้นมีความสัมพันธ์ต่อการรับรู้ผลการปฏิบัติงานตามหน้าที่ (Task Performance) ผลการปฏิบัติงานตามสถานการณ์ (Contextual Performance) และผลการปฏิบัติงานตามการปรับตัวได้ (Adaptive Performance) 6. การรับรู้ต่อเป้าหมายเชิงกลยุทธ์ การรับรู้ความสามารถตนเองของพนักงานคณะทันตแพทยศาสตร์และคณะสาธารณสุขนั้นมีความสัมพันธ์กับการรับรู้ต่อผลการปฏิบัติงานตามหน้าที่ (Task Performance) ผลการปฏิบัติงานตามสถานการณ์ (Contextual Performance) และผลการปฏิบัติงานตามการปรับตัวได้ (Adaptive Performance) 7. ความสัมพันธ์ระหว่างการรับรู้ต่อเป้าหมายเชิงกลยุทธ์ การรับรู้ความสามารถตนเองและการรับรู้ต่อผลการปฏิบัติงานตามหน้าที่ (Task Performance) ผลการปฏิบัติงานตามสถานการณ์ (Contextual Performance) และผลการปฏิบัติงานตามการปรับตัวได้ (Adaptive Performance) ของพนักงานคณะทันตแพทยศาสตร์และคณะสาธารณสุขศาสตร์นั้นเมื่อนำมาเปรียบเทียบกันแล้วไม่มีความแตกต่างกัน8. การรับรู้ต่อเป้าหมายเชิงกลยุทธ์การรับรู้ความสามารถตนเองและการรับรู้ต่อผลการปฏิบัติงานของของบุคลากรสายวิชาการและสายปฏิบัติการณ์คณะทันตแพทยศาสตร์และคณะสาธารณสุขศาสตร์ในสังกัดมหาวิทยาลัยธรรมศาสตร์ ในแต่ละคณะนั้นแตกต่างกัน9. ความสัมพันธ์ระหว่างการรับรู้ต่อเป้าหมายเชิงกลยุทธ์ การรับรู้ความสามารถตนเองและการรับรู้ต่อผลการปฏิบัติงานตามหน้าที่ (Task Performance) ผลการปฏิบัติงานตามสถานการณ์ (Contextual Performance) และผลการปฏิบัติงานตามการปรับตัวได้ (Adaptive Performance) ของพนักงานคณะทันตแพทยศาสตร์และคณะสาธารณสุขศาสตร์ในสังกัดมหาวิทยาลัยธรรมศาสตร์นั้นส่งผลลัพธ์ไปในทางที่ดีต่อผลการปฏิบัติงานขององค์การ